Теодор Траянов
Скитнишки напев

chitanka.info

На Роза Попова

Песен моя, звуци глухи,

есен ли през тебе вей?

Бавно капят листи сухи,

славей никъде не пей.

Де са радост и копнежи,

спомен ли са светли дни?

Горест пътища бележи

в лесове и равнини.

Дебнат хали, дебне есен,

тежка участ кой ще спре?

В теб ли, моя мрачна песен,

всеки миг сърцето мре?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.